19/06/2014 | Administración LocalMunicipal
Narón
Intervención
Edicto aprobación definitiva Ordenanza fiscal nº 17 reguladora da taxa do SAF municipal

O abeiro do disposto no parágrafo cuarto do artigo 17 do RDL 2/2004, de 5 de marzo que aproba o texto refundido da Lei reguladora das facendas locais, procédese á publicación do texto íntegro da modificación, imposición e ordenación da Ordenanza fiscal nº 17 reguladora da taxa pola prestación do servizo de axuda no fogar, aprobada polo Concello- Pleno do Concello de Narón en data 24 de abril de 2014. De conformidade co previsto na lexislación vixente contra o acordo descrito no parágrafo anterior, poderán os interesados interpoñer directamente o recurso contencioso- administrativo, no prazo de dous meses contados a partir do día seguinte ao de publicación deste Edicto. Poderán así mesmo interpoñer calquera outro que estimen axeitado. Aprobar a modificación, imposición e ordenación da Ordenanza fiscal nº 17 reguladora da taxa pola prestación do servizo de axuda no fogar: O abeiro do previsto na Lei reguladora das facendas locais, na Orde do 22 de xaneiro de 2009 pola que se regula o servizo de axuda no fogar, da Xunta de Galicia, o Decreto 99/2012, do 16 de marzo, modificado parcialmente polo Decreto 149/2013, do 5 de setembro, polo que se define a carteira de servizos sociais para a promoción da autonomía persoal e a atención ás persoas en situación de dependencia e se determina o sistema de participación das persoas usuarias no financiamento do seu custo, e a Ordenanza do Servizo de Axuda no Fogar Municipal, este Concello establece a taxa pola prestación do servizo de axuda no fogar, que se rexerá po, la presente Ordenanza Fiscal. Constitúe o feito impoñible da taxa a prestación dos servizos públicos de axuda no fogar especificados nas tarifas contidas no artigo 6 da presente Ordenanza. Son suxeitos pasivos da taxa, en concepto de contribuíntes, as persoas físicas e xurídicas, así como as entidades ás que se refire o artigo 35.4 da Lei xeral tributaria, as persoas que resulten beneficiadas ou afectadas polos servizos que constitúen o feito impoñible da taxa. Se a persoa beneficiaria carecera de capacidade de obrar, a obriga de pagamento recaerá sobre quen ostente a súa representación legal ou, no seu caso, sobre quen exerza de feito o seu coidado.1.- Responderán solidariamente das obrigas tributarias do suxeito pasivo tódalas persoas que sexan causantes ou colaboren na realización dunha infracción tributaria, conforme ó disposto na Lei 58/2003, de 17 de decembro, xeral tributaria.2.- A responsabilidade esixirase en todo caso nos termos e de acordo co procedemento previstos na Lei xeral tributaria.1.- Determinación da capacidade económica do sistema de atención a persoas usuarias de dependencia 1.1.- A capacidade económica das persoas dependentes valoradas con dereito recoñecido de atención, mediante o servizo de axuda no fogar, calcularase de acordo coas normas de valoración contidas no capítulo II do título III do Decreto 149/2013, do 5 de setembro, polo que se define a carteira de servizos sociais para a promoción da autonomía persoal e a atención ás persoas en situación de dependencia e se determina o sistema de participación das persoas usuarias no financiamento do seu custo, observándose as normas de aplicación á materia vixentes en cada momento, polo órgano competente en materia de servizos sociais da Xunta de Galicia.1.2.- O resultado do cálculo da capacidade económica correspondente ás persoas dependentes valoradas con dereito de atención recoñecido no servizo de axuda no fogar, constará na resolución do plan individualizado de atención que se desenvolva en cada caso, de conformidade co que establece o artigo 38 do Decreto 15/2010, do 4 de febreiro, polo que se regula o procedemento para o recoñecemento da situación de dependencia e do dereito ás prestacións do sistema para a autonomía e atención á dependencia, o procedemento para a elaboración do programa individual de atención e a organización e funcionamento dos órganos técnicos competentes.2.- Determinación da capacidade económica das persoas usuarias doutros servizos que impliquen copagamento: 2.1. Computarase a renda de todas as persoas residentes na mesma unidade de convivencia. Para estes efectos considérase renda a suma de calquera das modalidades de ingreso a que se refire o artigo 6.2 da Lei 35/2006, do 28 de novembro, do imposto sobre a renda das persoas físicas.2.2. Computarase, así mesmo, o patrimonio neto de todas as persoas residentes na unidade de convivencia. Para estes efectos, enténdese por patrimonio neto o conxunto de bens e dereitos de contido económico de que sexan titulares, determinados consonte as regras de valoración recollidas na Lei 19/1991, do 6 de xuño, do imposto sobre patrimonio, con dedución das cargas e gravames de natureza real que diminúan o seu valor, así como das débedas e obrigas persoais das cales deba responder. Igualmente, para o cómputo do patrimonio neto deberán terse en conta as exencións que prevé a Lei 19/1991, do 6 de xuño, do Imposto sobre o patrimonio, ao respecto da vivenda habitual e doutros bens e dereitos.2.3. A capacidade económica calcularase sumando todas as rendas computables, modificadas á alza pola suma dun 5% do patrimonio neto en cómputo anual, e dividindo o resultado da dita suma entre o total de persoas que convivan no fogar.1.- Participación no financiamento do servizo das persoas dependentes con dereito de atención recoñecido, usuarias do servizo de axuda no fogar: 1.- No caso de que a capacidade económica da persoa usuaria do servizo de axuda no fogar para persoas dependentes valoradas con dereito de atención recoñecido, sexa igual ou inferior ao indicador público de rendas a efectos múltiples (IPREM), quedará exenta da obriga de participar no custo do servizo.2.- Nos demais supostos, aplicarase a seguinte táboa, na cal se expresa o copagamento en termos de porcentaxe sobre a capacidade económica da persoa usuaria e en función da intensidade do servizo asignado: 3.- Nos casos en que, por renuncia parcial expresa da persoa beneficiaria ao seu dereito de atención co número de horas expresadas no PIA, ou cando por tratarse dun suposto de compatibilización do SAF con outro servizo ou prestación do catálogo, as horas reais prestadas de servizo de axuda no fogar sexan inferiores á cantidade expresada en cada columna da táboa anterior para o grao correspondente, a cantidade a pagar será minorada proporcionalmente á diminución das horas efectivas de servizo.4.- En ningún caso, o importe da participación económica que deberá ingresar a persoa beneficiaria en concepto de copagamento poderá exceder o 90% do custo do servizo, determinado en termos de prezo/hora.5.- No caso das atencións e servizos complementarios do nivel básico do servizo de axuda no fogar, prestados ás persoas dependentes valoradas con dereito de atención recoñecido, para os efectos de facer efectiva a obriga de participar no custo do servizo por parte das persoas usuarias, aplicarase a seguinte táboa, na cal se expresa a súa participación en termos de porcentaxe sobre a capacidade económica da persoa usuaria e en función da intensidade e do tipo de atención ou servizo asignado: 2.- Participación das persoas usuarias no financiamento doutros servizos que impliquen copagamento 2.1. para o servizo de axuda no fogar en réxime de libre concorrencia, para as persoas que non teñan o recoñecemento da situación de dependencia, ou non as asista o dereito de acceso efectivo ao catálogo de servizos de atención á dependencia, segundo o calendario de implantación que se establece na lei 3972006, aplicarase a seguinte táboa que regula unha progresiva participación económica no custo do servizo en base ó cálculo da capacidade económica per cápita contido no artigo 5 desta ordenanza: 2.2. Sen prexuízo do anterior, poderán establecerse excepcións aos criterios xerais do referido copagamento nos casos en que a situación causante da aplicación do servizo de axuda no fogar sexa unha problemática de desestructuración familiar, exclusión social ou pobreza infantil, circunstancia que deberá estar debidamente xustificada no correspondente informe social.2.3. En calquera caso, establecerase un límite máximo de participación económica das persoas usuarias do 40% da súa capacidade económica.2.4. O prezo da hora para os usuarios da prestación básica de SAF está calculado en función do custo real da hora da prestación, en 14,72€, e será de aplicación o tanto por cento do custo hora segundo os ingresos. Non se aplicarán exencións, bonificacións nin reducións que os suxeitos pasivos deban satisfacer por esta taxa, que non veñan establecidos en normas superiores con rango de lei. O réxime xurídico da participación económica das persoas usuarias no custo do servizo é o establecido polo Real decreto lexislativo 2/2004, do 5 de marzo, polo que se aproba o texto refundido da Lei de facendas locais. A obriga de pagar os prezos públicos regulados nesta ordenanza, nace, en xeral, dende que se inicie a prestación do servizo e deberá facerse efectivo de acordo coas seguintes normas de xestión: As taxas contempladas nesta ordenanza satisfaranse con carácter posterior á prestación do servizo e con carácter específico durante os primeiros vinte días do mes seguinte. Por parte do concello e, sobre a base do parte de traballo asinado, conxuntamente pola persoa usuaria e polo persoal de atención directa, liquidaranse as taxas mensualmente, e elaborarase un recibo individual co importe correspondente ao servizo prestado no mes anterior, que previa intervención de fondos, se remitirá á entidade bancaria elixida pola persoa beneficiaria, para que se efectúe o pagamento. As tarifas revisaranse anualmente, para o que o beneficiario aportará a documentación que lle sexa requirida no prazo establecido. No caso das persoas usuarias de dependencia a actualización ou modificación da situación económica realizarase de conformidade co establecido no artigo 18 do Decreto 149/2013 A falta reiterada de pagamento do servizo nun máximo improrrogable de dous meses consecutivos ou tres alternos, será causa de extinción do servizo. En canto ao acceso ao servizo, a documentación a aportar e presentación de solicitudes, estarase ao disposto na Ordenanza reguladora do servizo municipal de axuda no fogar do Concello de Narón. As causas de extinción, suspensión temporal do servizo, así como a intensidade do mesmo, regúlase na Ordenanza reguladora do servizo municipal de axuda no fogar do Concello de Narón. A baixa da prestación do servizo xurdirá efectos ao día seguinte daquel no que se solicite ou se declare de oficio por esta Administración. De conformidade co artigo 56.7 de Lei 13/2008, de servizos sociais de Galicia, e o artigo 63 do Decreto 99/2012, do 16 de marzo, polo que se regulan os servizos sociais comunitarios e o seu financiamento, en todo caso, os ingresos que recade o Concello de Narón en concepto de achega das persoas usuarias para a súa participación no custo dos servizos sociais comunitarios, estarán afectados ao financiamento dos servizos sociais que reciban. As infraccións e sancións rexeranse pola Lei 58/2003, do 17 de decembro, xeral tributaria, e polo Real Decreto 939/2005, do 29 de xullo, polo que se aproba o regulamento xeral de recadación. Para todo o non previsto na presente ordenanza estarase ó establecido na Orde do 22 de xaneiro de 1996, da Xunta de Galicia, pola que se regula o servizo de axuda no fogar, e no Regulamento Municipal de Axuda no Fogar, o Decreto 149/2013, do 5 de setembro, polo que se define a carteira de servizos sociais para a promoción da dependencia e se determina o sistema de participación das persoas usuarias no financiamento do seu custo. A presente ordenanza, entrará en vigor unha vez aprobada definitivamente e publicada no BOP, e comezará a aplicarse a partir do día seguinte ao da súa publicación, permanecendo en vigor ata a súa modificación ou derrogación expresa. Narón, 12 de xuño de 2014 O alcalde José Manuel Blanco Suárez